钦定古今图书集成/明伦汇编/闺媛典/第328卷 > 周南汉广三章
## 钦定古今图书集成/明伦汇编/闺媛典/第328卷 > 周南汉广三章

文王之化，自近而远，先及于江、汉之间，而有以变其淫乱之俗。故其出游之女，人望见之而知其端庄静一，非复前日之可求矣，因以“《乔木》起兴江、《汉》” 为比，而反复咏叹之也。

南有乔木，不可休息。汉有游女，不可求思。汉之广矣，
不可泳思。江之永矣，不可方思。〈兴而比也〉

翘翘错薪。言刈其楚。之子于归。言秣其马。汉之广矣。
不可泳思。江之永矣。不可方思。〈兴而比也〉

翘翘错薪。言刈其蒌。之子于归。言秣其驹。汉之广矣，
不可泳思。江之永矣。不可方思。〈兴而比也〉